Catarroja commemora el Dia de la Dona amb la lectura del manifest a la porta de l’Ajuntament
08 març 2022

Com tots els 8 de març, la ciutadania de Catarroja torna a demostrar que és part activa de les reivindicacions pel Dia Internacional de les Dones. Hui s'ha tornat a reunir de manera multitudinària a les portes del consistori catarrogí per a la lectura del manifest en el qual han participat empleades municipals de diferents departaments encapçalades per la regidora d'Igualtat, Beatriz Sierra.

“Des de Catarroja volem destacar que, enfront dels quals neguen, vulneren i ataquen els drets de les dones el profund valor democràtic que el feminisme ha suposat per a la llibertat de les dones a tot el món. Catarroja es compromet a continuar avançant en la conquesta i defensa dels drets de les dones”, destacava el manifest.

Els actes reivindicatius continuen en la vesprada de hui amb la realització a la porta de l'Ajuntament de la performance feminista organitzada per la Mostra de Teatre Grup Empoderament a Escena.